o
DEREK PRINCEI TEENISTUS Täieliku pääste vastuvõtmine.
OSA 1/2
Räägin täna päästest ja selle vastu võtmisest.
Räägin nimelt täielikust päästmisest.
Nii paljud kristlased, kes on kogenud päästet,
pole seda täielikult kogenud.
Nad elavad nurka surutult,
kuigi nende kasutuses on Jumala valmistatud mõis!
Ma ei usu, et üldse keegi on kogenud täielikku päästet.
Mina kaasa arvatud.
Tänu Jumalale, et areng on toimunud alates sellest päevast 1941.aastal,
kui sain päästetud.
He. 2:3 ütleb:
"kuidas siis meie võiksime pageda, kui me ei hooli nii suurest päästest,"
Pääste, mida Jumal Jeesuse Kristuse läbi pakub,
on suur pääste.
On olemas ka suur oht mitte hinnata seda päästet.
See ei tähenda pääste hülgamist või selle eitamist.
Siin räägitakse pääste sisse astumisest.
Oht seisneb selles, et päästet peetakse teoloogilise kursusena,
mitte võttes seda vastu kui terviklikku kogemust.
Efeslastele 3:18 palvetab Paulus Jumala rahva eest.
Ka meie oleme Jumalaga koos.
Võtkem vastu see mõtteviis,
mis ütleb, et palved puudutavad meid isiklikult.
Paulus palvetab Ef 3:17-18:"et Kristus usu kaudu elaks teie südameis
ning te oleksite juurdunud ja kinnitatud armastuses, et te suudaksite
koos kõigi pühadega tunnetada, milline on armastuse laius ja
pikkus ja sügavus ja kõrgus,"
Pauluse meelest ei ole pääste väike asi.
Näen vaimusilmas inimest, kes siseneb suurde mõisa.
Mõisas on mitmeid koridore ja palju tube.
Vaatame kõigepealt laiust.
Koridoride laius ulatub visuaalselt lõpmatusse.
Ka kõrgusel ei tundu olevat piire.
Kujuta ette, et seisad meeletult suure keerdtrepi peal.
Kui vaatad trepist alla, ei näe sa kõike, mis on allkorrusel.
Kui vaatad üles, on pilt jällegi visuaalselt lõpmatu.
Paulus palvetab, et me ei satuks pisikesse nurka,
vaid mõistaksime ja võtaksime vastu pääste selle täies ulatuses:
selle laiuses, pikkuses, sügavuses ja kõrguses.
Vanas Testamendis ja tegelikult ka terves Piiblis on sõnal "pääste"
äärmiselt lai tähendus.
Paljudele tähendab see pattude andeks andmist ning
ja "taeva jaoks eelpakendatud hinge".
Pääste on midagi palju suuremat.
Piiblist on väga raske leida sõna "religioon".
Seda ei leia kergesti.
Kui hakata otsima, siis sa otsid ja otsid, kuni jõuad Jakoobuseni:
"Jumala ja Isa silmis puhas ja laitmatu jumalateenistus on käia vaatamas
vaeslapsi ja lesknaisi nende viletsuses ja
hoida iseennast maailma poolt määrimata."
Paljud meie aja kristlased ei defineeriks kristlust selliselt.
Kui paljud kristlased hoolitsevad orbude ja leskede eest?
See oli vahemärkus.
Piibel on täis sõnu nagu "päästmine" ja "pääsema, päästma".
Loeme ühe kirjakoha Taaveti lauludest.
Psalmid 78:21-22
Siin kirjeldatakse, kuidas Issand juhtis Iisraeli Egiptusest välja,
juhtides ja kandes neid kõrbeteekonnal.
Siin räägitakse, miks Jumal vihastas oma rahva peale.
Oma sõnadega öeldes vihastas Jumal Iisraeli laste peale,
kuna neil oli kitsas pilt Temast ja Tema päästest.
Võime vahest Jumalat oma piiratud arusaamisega vihastada.
"Sellepärast, kui Issand seda kuulis, siis ta raevutses,
tuli süttis Jaakobis ja viha tõusis Iisraeli vastu,
sest et nad ei uskunud Jumalasse ega lootnud tema pääste peale."
Mis ajas Jumalat marru?
Usu puudus Jumala päästvast abist.
Selle Piibli kirjakoha analüüs näitab,
et pääste sisaldab kogu Jumala õnnistust,
armu ja hoolitsust alates lihavõtete Talle ohverdamisest
kuni tõotatud maale jõudmiseni.
See sisaldab Talle vere kaitset Jumala kohtu ees,
Punase mere vete üleloomulikku lõhenemist,
Jumala ligiolu laskumise pilve kujul,
igapäevase leiva, taevaliku manna ning
eluvee purskamise kalju seest.
See kõik kuulub pääste hulka.
Pääste hulka kuulub see, et nende kingad ei kulunud ära,
samuti ei kulunud ära nende riided.
Kui nad olid haiged, tervendas Jumal nad.
Olen matkanud Siinai kõrbes.
Päeval on kõrvetavalt kuum, öösel külm.
Jumal hoolitseb mõlema eest.
Sest päeva kuumuses kattis Ta neid pilvega.
Öö külmuses juhatas ja soojendas ta neid tulesambaga.
Kaikki tuo huolenpito kiteytyy yhteen sanaan: pelastus.
Jumalat kurvastas see, et nad ei mõistnud Tema pääste suurust.
Veidi hiljem, Psalmis 78:41 öeldakse:
"ja nad kiusasid ikka jälle Jumalat ja pahandasid Iisraeli Püha."
Pean tunnistama, et olen sageli Jumala
pääste käsitlust kitsendanud.
Mul on olnud vajadus ning ma olen Jumala hoolitsuses kahelnud.
Paljud kristlased asetavad oma peas Jumala võimalustele piirid.
Need pole sõna otseses mõttes piirid.
Need piiravad meie mõistuses olevat käsitlust Jumala päästest.
See kurvastab Jumalat.
Kui rahvas ei lootnud Jumala päästele,
asetades piirangud Jumala tegutsemisele,
muutus Issand kurvaks.
Otsustagem, et me ei piira oma suhtumistega Jumala tegevust.
Usume kõikehõlmava Jumala päästesse.
Uues Testamendis, liidulepingus, He 10:14 nimetab,
mis Jeesuse ristisurm saavutas.
Tuleb pidada meeles, et Jeesus ohverdas iseend.
Tema surm oli Jumala juba ette antud ohver
kogu Aadama soo ehk inimkonna eest.
He 10:14:"Sest üheainsa ohvriga on ta teinud
pühitsetavad jäädavalt täiuslikuks."
Olen õpetanud aafriklastele inglise keelt võõrkeelena.
Märkasin, et ajavormide õpetamine on väga oluline.
Võib-olla kõik ei tea, mis on ajavorm.
Ajavorm teavitab meid tegevuse ajalisest vormist.
Siin salmis on kaks märkimisväärset ajavormi:
Esimene ajavorm on täisminevik: "Sest üheainsa ohvriga
ON ta TEINUD pühitsetavad jäädavalt täiuslikuks."
Tegevus on täiuslik, lõpule viidud ja lõpetatud.
Heebrealaste kirja kirjutaja ütleb vahetult enne seda lauset,
et Vana Testamendi preester ohverdab iga päev sedasama vana ohvrit,
mis ei suuda kunagi patte eemaldada.
Kuid Jeesus on ohverdanud üheainsa patuohvri ning
ning on istunu oma aujärjele Isa paremale käele.
Vana Testamendi preestrid seisid, Jeesus aga istub.
Sellega osutas Jeesus, et Tema ohver on täielik.
Vana Testamendi preestrite töö ei lõppenud kunagi,
kuna nende ohver polnud piisav.
Salm 14 ütleb, et ühe ohvriga on Jeesus teinud kõik täiuslikuks.
Jeesuse tegu oli täiuslik, lõpetatud, valmis.
Sellele pole vaja midagi lisada ega sellelt ei saa midagi eemaldada.
Salmis 14 öeldakse, et Jeesus on teinud püsivalt
täiuslikuks need, keda JÄTKUVALT pühitsetakse.
See on nüüd kestev olevik.
Jeesuse tegu oli täiuslik.
Meie pühitsuse protsess jätkub.
Meid eraldatakse Jumala jaoks.
Tuleme Jumalale lähemale ning võtame vastu Tema hoolitsust.
Astume üha enam ja enam Kristuse lunastuse pärandi sisse.
Nii on siis olemas üks kõikehõlmav ohver.
See ohver on meie pääste alus!
Olin filosoof, enne kui minust sai pastor.
Piibel on ainuke raamat,
mis kirjeldab inimkonna süüd täpselt.
Probleemide allikaks on konkreetselt patt.
Ükski teine raamat ei kirjelda patu loomust ning selle mõju.
Ükski raamat peale Piibli ei anna ka patule vastumürki.
Me ei suudaks seda probleemi oma jõuga lahendada.
Patt saab ohvri kaudu eemaldatud.
See on terve Piibli sõnum.
Patt on alati nõudnud ohvrit.
Varasemad ohvrid olid vaid näidised ning ähmased viirastused
lõplikust, ühekordsest, piisavast ohrvist,
mille Jeesus andis meie eest ristipuul.
Jeesus hüüdis vahetult enne oma surma:"See on lõpetatud!"
Kreeka keeles on see "tetelestai".
See on kreeka keeles täiuslikkuse verb.
Minu tõlgenduse järgi oli ohver täiuslikult täiuslik.
Ohvri kaudu meile tulevate hüvede vastuvõtmine on järkuv protsess.
Ma ei usu, et meie hulgas on kedagi,
kes on vastu võtnud kõik, mille eest Jeesus ohvri andis.
Peame eristama kahte mõistet:
uuestisünd ja pääste.
Loeme, mida Johannese 1. peatükk räägib uuestisünnist.
Jh 1:11-13 räägib Jeesusest nii:
"Ta tuli omade keskele, ent omad ei võtnud teda vastu."
Tänu Jumalale sõna "ent" eest!
Tänu Jumalale, et sellega lugu ei lõpe.
Piiblis on imelisi "agasid".
"Sest patu palk on surm, aga Jumala armuand on igavene elu Kristuses..."
Tema omad ei võtnud Teda vastu.
"Aga kõigile, kes tema vastu võtsid, andis ta meelevalla", või väe,
"saada Jumala lasteks, neile, kes usuvad tema nimesse,
kes ei ole sündinud verest, ei liha tahtest,
ei mehe tahtest, vaid Jumalast."
Uuestisünd on Jumalast.
Uuestisünni võti on lihtne, kuid oluline.
Olen saanud võimaluse nii Londoni tänavatel kui mujal
juhatada sadu inimesi uuestisünnini.
Uuestisündida soovija peab Tema vastu võtma.
"Aga kõigile, kes tema vastu võtsid..".
Tuleb oma südameuks avada ning Issand sisse lasta.
Ta on öelnud, et koputab ukse taga. Kui me avame, tuleb Ta sisse.
On suur õnnistus kinnitada inimestele,
et Jeesus peab oma lubadusi, kui me kutsume Ta sisse.
Uuestisünd on ühekordne kogemus.
See annab meile paljudes asjades õiguse.
Saame õiguse saada Jumala lasteks.
Kuid see õigus läheb tühja, kui me seda ei kasuta.
Kõik sõltub sellest, kui hästi me kasutame meile antud õigusi.
Jeesuse vastu võtmine ja uuesti sündimine on
on ühekordsed sündmused.
Ma ei usu, et keegi peaks kaks korda uuesti sündima.
Teiselt poolt on pääste jätkuv protsess.
See pole ühekordne kogemus.
Selle asja mõistmine selgitab asja oluliselt.
Tänu Jumalale uuestisünni eest.
Kuid kui kaugele oled oma päästes jõudnud?
Pääste on jätkuv protsess.
Naaseme ajavormide juurde. See salm oli kolmes ajavormis.
Sarnaseid näiteid leiame UT-st.
Täisminevik, lihtminevik ning kestev olevik.
Loeme täisminevikust näite Efeslastele. 2:8.
"Sest teie olete armu läbi päästetud usu kaudu..."
See on täisminevik.
Täpsemalt tõlgituna: "Olles saanud armust päästetud".
Sellele pole vaja midagi lisada.
See pole ainuke ajavorm. Avame Tituse raamatu.
Tiituse 3:5:
siis ta päästis meid - mitte õiguse tegude tõttu,
mida meie nagu oleksime teinud, vaid oma halastust mööda,"
See on lihtminevik.
Teatud mineviku hetkel päästis Jumal mind.
Ühel juulikuu reede kesköösel 1941. aastal
päästis Jumal mind.
Kuid meil peab olema midagi enamat kui lihtsalt minevik.
Meil peab olema hetk, mil astusime sellesse päästesse.
1 Ko 1:18 on kestev olevik.
1 Kor 1:18:
"Jah, sõna ristist on narrus neile, kes hukkuvad,
aga meile, kes päästetakse, on see Jumala vägi,"
Siin on jätkuv olevik. "meile, kes päästetakse.."
Meil on ühekordne päästekogemus.
"Jumal päästis mind."
Selle kaudu oleme astunud täielikku päästesse,
mis on lõpetatud ning täiuslik: me oleme päästetud.
Samal ajal jätkub päästeprotsess meis.
Meid päästetakse jätkuvalt.
Seda võib hästi Noa laeva loo näitel illustreerida.
Kõik VT-I laevad on sümbol Kristusest.
On Noa laev ja siis on seaduselaegas.
Noa laev kujutab mind Kristuses.
Lepingulaegas kujutab Kristust minus.
Kujutagem endale suurt laeva ette. Noa laeva.
Pääste saabus, kui inimesed astusid laeva sisse.
Teatud ajahetkel sisenes Noa koos oma perega laeva.
Nad pääsesid (veeuputusest).
Kuid suur laev oli selleks ajaks juba valmis.
See oli ehitatud vastavalt Jumala konstruktsioonidele.
Seda polnud vaja parandada.
See töötas, tänu Jumalale! Muidu oleks olnud halvasti.
See on täielik pääste.
Sisenedes Noa laeva, astusid nad täielikku päästesse.
Nad olid kogu aeg laevas, mis päästis neid jätkuvalt
ümberringi möllava veeuputuse eest.
Kui sul on Piibli teksti ajavormide eristasmisega raskusi,
mõtle Noa laeva peale.
Ühekordne pääste on laeva sisenemine.
Jätkuv kogemus on pääsemine väljas oleva tormi käest.
Täiuslik pääste on täiuslik laev, millesse me siseneme.
Nii Noa kui Jeesus olid puussepad.
Mõlemad tegid laeva pääsemise jaoks.
Noa tegi füüsilise, Jeesus vaimse.
Tahan tuua ühe asja välja, see on enamikele uudiseks.
Seda pole üheski minule teadaolevas Piiblitõlkes kirjas.
UT-i algkeeles ehk kreeka keeles
on teatud sõna, mis tähistab päästmist.
See on "sozo".
See kirjapilt on piisavalt lähedal originaalile.
UT-s on see sõna tõlgitud tavaliselt "päästma".
Paljudes muudes kohtades on see "tervendama".
See näitab, et see kõik kuulub pääste alla.
Pääste pole väike asi.
Toon 8 näidet UT-st sõna "sozo" kasutamise kohta.
Kreeka keelt tundmata ei saa selle sõna olemasolust teada.
Loeme Matteuse 14:35-36.
See räägib Jeesuse teenistustööst:
"Ja kui selle koha mehed Jeesuse ära tundsid,
läkitasid nad sõna kogu ümbruskonda ja tema juurde toodi kõik haiged
ja need palusid teda, et nad saaksid üksnes puudutada
tema kuue palistust, ja kes iganes teda puudutas, sai terveks.
Kreeka keeles ütleb see salm, et nad pääsesid täielikult.
Siin kasutatakse tegusõna "sozo"
ning eessõna, mis tähendab "midagi täielikult tegema".
Kõik, kes Jeesuse läbi tervenesid,
said algkeele kohaselt täielikult päästetud.
Tervenemine pole päästetud saamise lisand,
vaid päästmise osa.
See on füüsiliselt väljenduv päästmine.
Luuka 8:35 räägib Gerasas elavast kurjast vaimust vaevatust.
See mees oli täielikult kurjade vaimude kontrolli all.
Ta käis ilma riieteta. Ta elas hauakambrites.
Ta lõikas end ja kisendas ööd ja päevad.
Kui see mees kohtas Jeesust, tegi ta midagi märkimisväärset:
ta tuli ja kummardas Jeesust.
Mu enda kogemus kurjadest vaimudest vabanemisega seose on see,
et inimene, kes on deemonitest vaevatud, peab soovima vabanemist.
See mees tegi kõik, mis suutis. Kuid siis haarasid deemonid tema.
Mees tuli Jeesuse juurde.
Jeesus nägi, et mees tahtis vabaks saada.
Jeesus rääkis deemonitega.
Nad ütlesid, et nende nimi on Leegion, kuna neid oli mitu.
Nad palusid, et Jeesus ei käsiks neid kaljult alla hüpata.
Nad palusid luba minna sigadesse. Jeesus andis neile selleks loa.
Sellele, miks ta loa andis, on mitmeid seletusi.
Vaevatud mehe jaoks oleks see olnud ääretult keeruline,
kui kurjad vaimud oleks temast vägivallaga välja aetud.
Jeesus andis neile alternatiivi, millega nad nõustusid.
Sead tormasid seepeale kaljult alla ja hukkusid.
On märkimisväärne,
et üks mees võib kuidagimoodi võita kurjade vaimude salga,
kuigi seesama deemonite kamp on võimeline 2000 siga tapma.
See räägib meile midagi inimloomuse väelisusest.
Olen kuulnud, kuidas deemonist vaevatu räägib oma elulugu.
Mind hämmastab see, kuidas inimene sellises olekus üleüldse ellu jääb.
Jeesus ajas kurjad vaimud selle mehe seest välja.
Seakarja omanikud rääkisid kõigile, mis oli juhtunud.
Luuka 8:35.
Kui oled huvitatud Derek Princei õpetussarjast,
võta ekraanil olevate andmete abil meiega ühendust!
Tõlge: Lemme-Getter Bogatkin